இந்த பீடத்திற்கான கோவில்களாகக் கருதப்படும் இடங்கள்:  
1. காசி விஷாலாக்ஷி சக்தி பீடக் கோவில்  
24. சர்வாணி / பத்ரகாளி (கன்யாஸ்ரம பீடம்) – முதுகு - நிமிஷ பைரவர் - வங்க தேசத்தின் குமரிகுண்ட் அல்லது தமிழ்நாட்டின் கன்னியாகுமரி பகவதி அம்மன் கோவில் அல்லது மத்தியப் பிரதேசத்தின் ஓம்காரேஸ்வர்  
வங்க தேசம் – சிட்டகாங் (chittagong) மாவட்டம் – குமரி குண்ட் (kumari kund)  
- வங்க தேசத்தின் சிட்டகாங் நகரிலிருந்து 22 கி.மீ தொலைவிலுள்ள குமிரா (kumira) ரயில் நிலையத்தருகே குமரி குண்ட் உள்ளது. இது சக்தி பீடமாகக் கருதப்படுகிறது. வரைபடத்தைப் பார்க்கும்போது குமிரா என்ற நதி அல்லது ஓடை வங்கக்கடலில் கலக்குமிடமே சக்தி பீடமாகும். இது சேண்ட் த்வீப் படகுத் துறைக்கு (Sandwip Ship Ghat) அருகில் உள்ளது. இது டாக்கா – சிட்டகாங் ஹைவேயில் (N1) ரஹமத்பூருக்கு மேற்கே உள்ளது. இதுவே குமரி குண்ட்டாக இருக்கலாம். ஆனால் இங்கு கோவில் இருப்பதற்கான அடையாளங்கள் இல்லை.
- புகழ்பெற்ற கன்னியாகுமரி தேவி பகவதி அன்னை ஆலயமும் இதற்கான சக்தி பீடமாகக் கருதப்படுகிறது. சிலர் இக்கோவிலுக்கு அருகிலுள்ள பத்ரகாளி கோவிலை சக்தி பீடமென்பர்.  
இந்த பீடத்திற்கான கோவில்களாகக் கருதப்படும் இடங்கள்:  
1. சிட்டகாங்கின் குமரி குண்ட் சக்தி பீடம்
1. கன்னியாகுமரி தேவி பகவதி சக்தி பீடக் கோவில்  
25. சாவித்ரி / பத்ரகாளி / ஸ்தணுப் பிரியா (குருக்ஷேத்ரா பீடம்) - வலது கணுக்கால் - ஸ்தணு பைரவர் - ஹரியானா  
ஹரியானா – குருக்ஷேத்திரம் அருகில் – தானேசர் (thanesar) – த்விபயான் சரோவர் (dvipayan sarovar) அருகில்  
- தானேஸர் அல்லது ஸ்தானேஸ்வர் அல்லது குருக்ஷேத்ரம் டெல்லியிலிருந்து 160 கி.மீ மற்றும் சண்டிகரிலிருந்து 90 கி.மீ தொலைவிலுள்ளது. NH 1 ரோட்டின் முக்கிய சந்திப்பான பிப்ளியில் (pipli) இருந்து 6 கி.மீ தொலைவிலுள்ளது.
- பத்ரகாளி கோவில் தானேசரின் சக்தி பீடம். இது குருக்ஷேத்ரா ரயில் நிலையத்திலிருந்து 3 கி.மீ தொலைவிலும் பிப்ளி பஸ் ஸ்டேண்டிலிருந்து 7 கி.மீ தொலைவிலும் உள்ளது. பத்ரகாளியின் துணைவரான ஸ்தணு சிவாவே தானேஸரின் முதன்மைத் தெய்வம்.
- சக்தி பீடமானது தேவி கூப் மந்திர் என்றும் அழைக்கப்படுகிறது.  
இந்த பீடத்திற்கான கோவில்களாகக் கருதப்படும் இடங்கள்:  
1. குருக்ஷேத்ரம் தேவி கூப் மந்திர் சக்தி பீடக் கோவில்  
26. காயத்ரி (மணிவேடிகா பீடம்) - வளையல்கள் அல்லது மணிக்கட்டு - சர்வானந்த பைரவர் - ராஜஸ்தானின் புஷ்கர்  
ராஜஸ்தான் – அஜ்மீர் அருகில் – புஷ்கர் – காயத்ரி மலைக்கோவில்  
- ராஜஸ்தானின் அஜ்மீருக்கு வடமேற்கே 11 கி.மீ தொலைவிலுள்ள புஷ்கரின் காயத்ரி மலைகளே மணிபந்தா சக்தி பீடமாகும். அஜ்மீர் வரை ரயில் மற்றும் பஸ் வசதி உண்டு. பிறகு டாக்ஸி அல்லது ரிக்ஷாவில் புஷ்கரை அடையலாம். அருகிலுள்ள விமான நிலையம் ஜெய்ப்பூர். காயத்ரி கோவிலை அடைய சிறந்த வழி பஸ் நிலையத்திலிருந்து காயத்ரி மலைக்கு நடந்து செல்வதாகும். இது சாவித்ரி மலையென்றும் அழைக்கப்படுகிறது.
- கோவில் மதியம் நடைசாத்தப்படும் என்பதால் காலை நேரத்தில் செல்வது நல்லது.  
இந்த பீடத்திற்கான கோவில்களாகக் கருதப்படும் இடங்கள்:  
1. புஷ்கர் காயத்ரி சக்தி பீடக் கோவில்  
27. மஹாலக்ஷ்மி (ஸ்ரீசைலா / ஸ்ரீஹட்டா) - கழுத்து - சம்வரானந்த பைரவர் / சம்பரானந்த பைரவர் - வங்க தேசம்  
- சிலர் வங்க தேசத்தின் சைல்ஹெட் நகருக்கு 3 கி.மீ தொலைவில் உள்ள கோடாடிகர் (gotatikar or gotatikor) அருகில் தக்ஷிண் சுர்மா அல்லது தெற்கு சூர்மா (dakshin surma or south surma) என்ற பகுதியிலுள்ள ஜொய்ன்பூர் அல்லது ஜெய்ன்பூர் (joinpur or jainpur) கிராமத்தில் ஸ்ரீசைல் என்ற இடத்திலுள்ள காளி கோவிலை சக்தி பீடமாகக் கருதுகின்றனர். ஜெய்ன்பூர் காளி கோவிலை சில்லாட் (சைல்ஹெட்) காளி கோவில் என்றும் அழைப்பர். மேலும் இதுவே ஸ்ரீ பீடம் என்றும் ஸ்ரீ ஹட்டா பீடம் என்றும் ஸ்ரீ மஹாலக்ஷ்மி பீடம் என்றும் அழைக்கப்படுகிறது. இங்கு மஹாலக்ஷ்மி கரிய பாறை வடிவில் அருள்கிறாள். இங்கிருந்து ஓரிரு கி.மீ தொலைவில் உள்ள குன்றில் இத்தலத்தின் பைரவரான சிவபாரி பைரவர் அருள்கிறார். ஸ்ரீசைலம் + ஹட்டா என்பது ஸ்ரீசைலஹட்டா என்றாயிற்று. அதுவே பின்பு சைல்ஹெட் என்றும் சில்லாட் என்றும் ஆனது. ஆகவே இதுவே சக்தி பீடமாகும்.
- ஸ்ரீசைல பீடம் என்றதும் பலரும் ஆந்திராவின் ஸ்ரீசைலமே நினைவுக்கு வரும். ஆனால் அந்த ஸ்ரீசைலம் இந்தப் பீடத்தை விட ஸ்ரீபர்வதா பீடத்திற்கே பொருந்தும்.  
(பொதுவாகவே ஆந்திராவின் ஸ்ரீசைலமும் வங்கதேசத்தின் ஸ்ரீபீடமும் சக்தி பீடங்களே என்பதில் ஐயமில்லை. ஆனால் இவற்றில் ஒன்று ஸ்ரீசைல பீடத்திற்கும் மற்றொன்று ஸ்ரீபர்வத பீடத்திற்கும் வரும். ஆகவே இவ்விரண்டு கோவில்களுமே சக்தி பீடங்களாகும்)  
இந்த பீடத்திற்கான கோவில்களாகக் கருதப்படும் இடங்கள்:  
1. ஜெய்ன்பூர் காளி சக்தி பீடக் கோவில்  
28. காமாக்ஷி / தேவகர்பா / வேதகர்பா – கங்கலம் எனும் இடுப்பு எலும்பு - ருரு பைரவர் - தமிழ்நாட்டின் காஞ்சிபுரம் அல்லது மேற்கு வங்கம்  
தமிழ்நாடு – காஞ்சிபுரம்  
- கோவில் நகரமான காஞ்சியில் அனைத்துக் கோவில்களுக்கும் நடுநாயகமாக காமாக்ஷி கோவில் விளங்குகிறது.
- இப்போதுள்ள பெரிய காமாக்ஷி கோவில் சக்தி பீடமாகக் கருதப்படுவதில்லை. இக்கோவிலின் மிக அருகிலுள்ள ஆதி காமாக்ஷி கோவில் அல்லது ஆதி பீட பரமேஸ்வரி கோவில் அல்லது காளிகாம்பாள் கோவில் அல்லது ஆதி பீடேஸ்வரி கோவில் சக்தி பீடமாகக் கருதப்படுகிறது. இக்கோவில் குமரக்கோட்டத்தையும் அருகாமையில் கொண்டது. தந்திர சூடாமணியின்படி தேவியின் பெயர் தேவகர்பா அல்லது கீர்த்திமதி ஆகும். அம்பாள் இங்கு நான்கு கரம் கொண்டு அவற்றில் பாசம், அங்குசம், அபய ஹஸ்தம், கபாலம் கொண்டு அருளாட்சி நடத்துகிறாள். பெரும்பாலானோர் தற்போதுள்ள புகழ்பெற்ற காமாக்ஷி கோவிலையே சக்தி பீடமென்றும் கூறுகிறார்கள். அதனால் இவ்விரண்டு கோவில்களையுமே தரிசிக்க வேண்டும்.
- சிலர் மேற்கு வங்கத்தின் பிர்பம் (birbhum) மாவட்டம் போல்பூர் (bholpur) ஸ்டேசனிலிருந்து வடகிழக்கே 10 கி.மீ தொலைவில் உள்ள கோப்பை (kopai) ஆற்றங்கரையில் உள்ள கங்களிதல பீடத்தை இதற்கான சக்தி பீடமாகக் கூறுகின்றனர். இங்கு அம்பிகை காளி அல்லது கங்களேஸ்வரி என்ற பெயரில் அருள்புரிகிறாள்.  
இந்த பீடத்திற்கான கோவில்களாகக் கருதப்படும் இடங்கள்:  
1. காஞ்சிபுரம் ஆதி காமாட்சி சக்தி பீடக் கோவில்
1. காஞ்சிபுரம் காமாக்ஷியம்மன் சக்தி பீடக் கோவில்
1. கங்களிதல பீடத்தின் கங்களேஸ்வரி சக்தி பீடக் கோவில்  
29. காளி (காளமாதவ பீடம்) - இடது நிதம்பம் அல்லது இடது பிருஷ்டம் - அஸிதாங்க பைரவர் - மத்தியப் பிரதேசத்தின் அமர்கண்டாக் அல்லது அஸ்ஸாமின் காமாக்யா அருகில் அல்லது ஒடிசாவின் ஜாஜ்பூர் அல்லது வாரணாசியில்  
அஸ்ஸாம் – கவுஹாத்தி – பசிஷ்ட ஆஸ்ரமம்  
- கால மாதவ பீடத்தைப் பற்றி உறுதியான அத்தாட்சி இல்லாததால் மூன்று இடங்கள் இதற்குரிய சக்தி பீடங்களாகக் கூறப்படுகின்றன.  
அ) ஞான நவதந்த்ராவின்படி அஷ்ட மாத்ரிகா பீடங்களில் காமரூபாதான் (கவுஹாத்தி) ப்ராம்மி மற்றும் அஸிதாங்க பைரவரின் இருப்பிடமாகும். எனவே அஸிதாங்க பைரவரின் இருப்பிடமே சக்தி பீடமாகும். இதன்படி காலமாதவ பீடமென்பது காமாக்யா அருகிலுள்ள வசிஷ்ட (basistha or vasishta) ஆஸ்ரமத்தில் உள்ள தாரா பீடமாகும். காளிகா புராணமும் இதை சக்தி பீடமென்கிறது. இக்கோவிலின் பின்புறம் லலிதா, சந்த்யா மற்றும் கண்ட்டா என்ற புனித ஓடைகள் ஓடுகின்றன. இங்கிருந்து 1 கி.மீ தொலைவில் அருந்ததி கோவில் உள்ளது.  
ஆ) ஸ்கந்த புராணத்தின்படி காசிக்கண்டம் வாரணாசியின் நவ மாதவங்களைக் கூறுகிறது. அவை, சேஷ மாதவம், சங்க மாதவம், இந்து மாதவம், கண மாதவம், ஸ்வேத மாதவம், ப்ரயாக மாதவம், வைகுண்ட மாதவம், வீர மாதவம் மற்றும் கால மாதவம். தற்போதும் கூட காசியிலுள்ள வ்ருத் காலேஸ்வர் கோவிலில் காளிக்கும் அஸிதாங்க பைரவருக்கும் சன்னதி உள்ளது. அதனால் இதுவே சக்தி பீடமென்று கூறுகிறார்கள்.  
இ) சிலர் மத்தியப் பிரதேசத்தின் அமர்கண்டாக்கின் (amarkantak) நர்மதா குண்ட் அருகிலுள்ள நர்மதா உட்கம் (narmada udgam) கோவிலை இதற்கான சக்தி பீடமாகக் கருதுகின்றனர். அமர்கண்ட்டாக்கில் ஷோன் ஆற்றங்கரையில் உள்ள மலைக்குகையில் (சண்டிகா குஃபா அல்லது சண்டிகா குகை) இதற்கான கோவில் உள்ளதாகவும் கருதுகிறார்கள். ஆனால் இதே கோவில் அடுத்த பீடத்திற்கும் தரப்பட்டுள்ளது. நர்மதா குண்ட் கோவிலில் துர்கா, சூர்யநாராயணா, ராதா கிருஷ்ணா, கார்த்திகே, சித்தேஸ்வர் மஹாதேவ், அன்னபூர்ணா, பதினோரு ருத்ரர்கள், ராம் ஜானகி, சிவ் பரிவார், குரு கோரக்நாத், நர்மதா குண்ட் சிவா மற்றும் வாங்கேஸ்வர் மஹாதேவ் ஆகியோர்க்கு தனிச்சன்னதிகள் உள்ளன. இன்னும் சிலர் அமர்கண்ட்டாக்கின் அருகிலுள்ள கால்மாதவா தேவி கோவிலை சக்தி பீடமாகக் கருதுகின்றனர். இக்கோவிலும் நர்மதா உட்கம் கோவிலும் ஒரே கோவிலாகவும் இருக்கலாம். அல்லது வேறு கோவிலாகவும் இருக்கலாம். இந்த கால்மாதவா தேவி கோவில் அன்னுப்பூர் (annupur) என்ற இடத்தருகே சித்ரகூட்டிற்கு அருகில் உள்ளதாகக் கூறப்படுகிறது.  
இந்த பீடத்திற்கான கோவில்களாகக் கருதப்படும் இடங்கள்:  
1. வசிஷ்ட ஆஸ்ரமத்தின் தாரா தேவி சக்தி பீடக் கோவில்
1. காசி காலமாதவ பீடத்தின் காளி தேவி கோவில்
1. அமர்கண்டாக் நர்மதா உட்கம் சக்தி பீடக் கோவில்
1. அமர்கண்டாக் சண்டிகா குகை சக்தி பீடக் கோவில்
1. அமர்கண்டாக் கால்மாதவா தேவி சக்தி பீடக் கோவில்  
30. நர்மதா / ஷோனா / ஷைலா - வலது நிதம்பம் அல்லது வலது பிருஷ்டம் - பத்ரசேனா பைரவர் - மத்தியப் பிரதேசம்  
மத்தியப் பிரதேசம் – சாஹ்டோல் (shahdol) மாவட்டம் – அமர்கண்டாக்